American Express Company
Store norske leksikon,Økonomi og næringsliv,Bank og finans,Internasjonale bank- og forsikringsbedrifter
American Express Company er et amerikansk konsern med virksomhet innen bank, forsikring og investeringstjenester, grunnlagt i 1850, med nåværende navn fra 1873, og med hovedkontor i New York. Selskapet er særlig kjent for sine betalings- og kredittkort.
Selskapet var opprinnelig en sammenslutning av tre selskaper som drev verditransport mellom New York/Buffalo og steder i Midtvesten (se Wells Fargo). Det begynte i 1881 også reisebyråvirksomhet, innførte i 1891 reisesjekken og i 1958 et av verdens mest utbredte betalingskort.Konsernet drev tidligere verdens største reisebyråkjede og hadde en stor portefølje av reisetidsskrifter i samarbeid med mediekonsernet Time Warner, fram til disse ble overtatt av Time i 2013. Les mer i Store norske leksikon Økonomi og næringsliv i USA